cyanic-selkie/wikianc huggingface dataset:
Senie (tēls)
Seno vēsture
Tāpat kā Piena ceļā, šī cilvēku rase izplatījās Pegaza galaktikā, līdz saskārās ar iratus vabolēm, kuras bija spējīgas uzsūkt savu upuru DNS, barojoties līdzīgi vampīriem. Rezultātā vaboles evolucionēja, kļūstot par reifiem — vampīriem-humanoīdiem, Seno niknākajiem ienaidniekiem. Norisinājās karš, kas apdraudēja Seno rases pastāvēšanu, un viņiem nācās atkāpties uz Zemi, kuru reifi nevarēja sasniegt, jo viņiem nebija starpgalaktisko hiperdzinēju, bet Pegaza galaktikas zvaigžņu vārti nevarēja atvērt tārpeju uz Zemi.
Tai laikā Piena Ceļa galaktikā (tai skaitā arī uz Zemes) jau eksistēja daudzas dzīvības formas, arī saprātīgo cilvēku Homo sapiens otrā paaudze. Piena Ceļā Senie izplatījās līdzīgi kā iepriekšējās galaktikās, sastopot tur noksus, fērlingus un asgārdus un izveidojot Četru Dižo rasu savienību, ko vēlāk papildināja Piektā rase — mūsdienu cilvēki. Senie tiek uzskatīti par pirmo cilvēku paaudzi uz Zemes, tādēļ "Zvaigžņu vārtu" varoņus, mūsdienu zemiešus, tie sagaida kā bērnus un pat kā savus pēcnācējus.
Seno sasniegumi
Pirmā cilvēku paaudze ir attīstījusies ļoti ilgu laiku, miljoniem gadu, tādēļ tā fizioloģiski ir spējīga uz pacelsmi (ascension) — kļūšanu par tīras enerģijas sakopojumu. Tādēļ seriāla varoņi ar tiem saskārās reti, jo tie bija vai nu miruši, vai arī pacēlušies enerģijas līmenī. Turklāt cilvēki, kas bija pacēlušies, radīja noteikumu kopumu, kas, piemēram, aizliedza viņiem palīdzēt pacelsmē citiem, kā arī komunicēt ar zemākām dzīvības formām.
Senie tiek uzskatīti par visattīstītāko rasi "Zvaigžņu vārtu" pasaulē. Viņu tehnoloģiju pilnībā izprast nevarēja pat asgārdi, viņu aizsardzība un ieroči bija visspēcīgākie no visiem, vienīgi asgārdu stara ierocis bija vēl stiprāks.
Senajiem bija savs, ļoti īpatnējs alfabēts.
Seno tehnikas pazīme ir uzticamība, taču arī ļoti liels enerģijas patēriņš. Tas bija arī būtisks seno kuģu trūkums, jo bez nulles punkta moduļa jeb NPM (Zero Point Module, ZPM) viņu kuģi nevarēja vienlaikus uzturēt uguni un aizsardzības spēka lauku. Atlantīdu, lielāko no viņu kuģiem, darbina trīs nulles punkta moduļi. Tāpat kā visiem Seno kuģiem, tai ir milzīgs uguns spēks un ļoti spēcīga aizsardzība, lai gan tas nav kaujas kuģis.
Vēl viens seno sasniegums ir starpgalaktiskais hiperdzinējs.
Seriālā Senie pirmoreiz tiek pieminēti "Zvaigžņu Vārti SG-1" 2. sezonas 15. sērijā.
Leimaniški (Maltas pagasts)
Leimaniški ir ciems Rēzeknes novada Maltas pagastā. Atrodas pagasta centrālajā daļā 4 km no pagasta centra Maltas, 22 km no novada centra Rēzeknes un 202 km no Rīgas.
Apdzīvotā vieta atrodas pie reģionālā autoceļa P57 (Malta_Sloboda).
Ciema teritorijā atrodas trīs valsts nozīmes arheoloģiskie pieminekļi : Leimanišķu apmetne, Leimanišķu Baterijas kalns-pilskalns un Leimanišķu pilskalns (Barsu alas).
Maurīcijas krīnija
Maurīcijas krīnija (Crinum mauritianum) ir amariļļu dzimtas suga, kas endēma Maurīcijai. Krīniju ģintī ietilpst aptuveni 105 sugas, un tā apvieno ļoti krāšņa un neparasta izskata tropu-subtropu apgabalu lilijveidīgos.
Nosaukums
Ģints nosaukums Crinum atvasināts no grieķu vārda krinon ("baltā lilija").
Izplatība
Lai arī suga plaši izplatīta Maurīcijas dārzos, dabā tā ir ļoti reta. Krīniju kādu laiku uzskatīja par izmirušu, līdz 1973. gadā kalnainā apvidū no jauna atklāja vairākus stādus.
Apraksts
Lapas garas, veselas, ar gludu malu, novietotas blīvās piezemes rozetēs, tāpēc augam iztrūkst iegarens stublājs. Dzīsla paralēla lapas aprisei un stiepjas no tās pamatnes līdz galam.
Zieds balts, ar 6 vainaglapām. Putekšņlapas garas, izvirzītas ārpus vainaglapām, ceriņkrāsas kātu un apputeksnēšanās laikā ar dzeltenu putekšnīcu.
Fintmuiža
Fintmuiža ir ciems Preiļu novada Aglonas pagastā. Izvietojies pagasta rietumu daļā 26 km no novada centra Preiļiem, 9 km no pagasta centra Aglonas un 232 km no Rīgas.
Apdzīvotā vieta izvietojusies nomaļus no vietējas nozīmes autoceļiem. Veidojusies ap vēsturisko Finfa muižu (Gut Fimf). Muižas bijušajā parkā atrodas Fintmuižas ozols.
Pirms 2009. gadā noslēgtās administratīvi teritoriālās reformas atradās Preiļu rajonā.
Jirži Mencels
Jirži Mencels (cs, dzimis, miris ) bija čehu kinorežisors, teātra režisors, aktieris un scenāriju autors, čehu kino jaunā viļņa pārstāvis.
Mencela 1966. gada filma "Rūpīgi novēroti vilcieni" (Ostře sledované vlaky) pēc Bohumila Hrabala darba motīviem ieguva Oskara balvu kā labākā filma svešvalodā. 1969. gadā radītā Skřivánci na niti (Larks on a String) tika aizliegta, ieraudzīja dienas gaismu tikai 1990. gadā pēc komunisma režīma sabrukuma un ieguva Zelta lāci Berlīnes kinofestivālā. Par filmu Konec starych casu (1989) ieguva lobaka režisora balvu Monreālas pasaues filmu festivālā, bet par filmu Obsluhoval jsem anglického krále (I Served the King of England, 2006) Mencels ieguva FIPRESCI balvu Berlīnes kinofestivālā, kā arī vairākas citas starptautisku festivālu balvas.
Miris 2020. gada 5. septembrī 82 gadu vecumā no COVID-19 izraisītas pneimonijas.
Kounotori 7
Kosmosa kuģa konstrukcijas un operāciju izmaiņas
Lielākās izmaiņas salīdzinot ar iepriekšējiem Kounotori bija:
Lai būtu iespējams atgūt HSRC, Kounotori 7 ieiešana Zemes atmosfērā bija plānota Klusā okeāna ziemeļrietumu daļā pie Minamitori salas. Agrāk visi Kounotori tika iznīcināti virs Klusā okeāna dienvidu daļas. Pirms kosmosa kuģa atvienošanās no stacijas HSRC tiktu piestiprināts pie Kounotori 7 lūkas.
Derīgā krava
Ar HTV7 stacijā nogādāja aptuveni 6,2 t derīgās kravas, no tās aptuveni 4,3 t hermētiskajā sekcijā un 1,9 t nehermētiskajā nodalījumā. Hermētiskajā sekcijā lielākās kravas:
Hermētiskajā sekcijā bija arī pārtika un lietas apkalpei.
Nehermētiskajā sekcijā atradās atklātā palete (Exposed Pallet 7 jeb EP-7) ar sešiem litija jonu akumulatoru bateriju blokiem.
Lidojuma gaita
Kounotori 7 tika palaists 17:52:27 UTC no Tanegasimas kosmosa centra Yoshinobu starta kompleksa (LA-Y) ar nesējraķeti H-IIB.
27. septembrī kravas kuģis pietuvojās un tika saslēgts ar SKS. 11:36 UTC stacijas manipulators, ko vadīja Serēna Aunjona-Čenselora, satvēra Kounotori 7. Pēc tam kuģis tika pārvietots uz Harmony moduļa pret Zemi vērsto pieslēgvietu.
28. septembrī 20:27 UTC no Kounotori nehermētiskās sekcijas ar stacijas manipulatoru Canadarm2 tika izņemta vaļējā palete ar akumulatoru baterijām. Tā tika pārvietota uz stacijas mobilās platformas.
Atvestās jaunās akumulatoru baterijas bija paredzēts uzstādīt iziešanu kosmosā. Pēc tam paleti ar vecajiem akumulatoriem tiktu ievietota atpakaļ Kounotori nehermētiskajā sekcijā. Šo darbus atcēla kosmosa kuģa Sojuz MS-10 10. oktobra avārijas dēļ, un palete tika atstāta uz stacijas mobilās platformas.
Cuba Libre
Cuba Libre jeb rums ar kolu, sarunvalodā arī rumkola, ir alkoholisks kokteilis, kas sastāv no kolas, ruma, svaigas laima sulas un ledus. Tradicionāli kokteiļa pagatavošanai izmanto Coca Cola kolu un gaišo rumu. Kokteiļa pagatavošanai ir iespējams izmantot arī cita veida kolu un rumu, kā arī laima sulu ir iespējams pievienot pēc izvēles. Dzērienu pasniedz augstā glāzē, kopā sajaucot visas sastāvdaļas un pasniedzot kopā ar ledu un laima šķēlīti. Cuba Libre ir viens no kokteiļiem, ko Starptautiskā Bārmeņu asociācija ir iekļāvusi IBA oficiālo kokteiļu sarakstā. Pēc IBA noteiktajām proporcijām kokteilis sastāv no 120 ml kolas, 50 ml gaišā ruma un 10 ml svaigas laima sulas.
Kounotori 7
Lidojuma gaita
Kounotori 7 no Harmony moduļa atvienoja 2018. gada 7. novembrī 12:15 ar stacijas manipulatoru. HTV-7 no Canadarm2 tika atlaists 16:51 UTC. Pirmo reizi HTV no stacijas devās bez ārējās paletes EP (Exposed Pallet).
10. novembrī 21:14 UTC Kounotori 7 veica bremzēšanas manevru un sāka noiešanu no orbītas. 21:24 UTC tika atdalīta HSRC kapsula un iegāja Zemes atmosfērā 21:38 UTC. Kounotori 7 Zemes atmosfērā iegāja 21:41 UTC un pēc tam sadega; nesadegušās daļas iekrita Klusajā okeānā. HSRC kapsula veica nolaišanos un ar izpletni 22:06 UTC nosēdās Klusajā okeānā.
Cuba Libre
Kokteilis ir radies Kubā, 20. gadsimta sākumā, pēc Kubas uzvaras Spānijas—ASV karā. Dzēriena tradicionālais nosaukums Cuba Libre, kas tulkojumā no spāņu valodas nozīmē "Brīva Kuba", bija Kubas neatkarības kustības sauklis. Kokteilis Kubā kļuva populārs pēc 1900. gada, kad pudelēs pildītu Coca Cola ASV sāka eksportēt uz Kubu. Kokteiļa izcelsme tiek saistīta ar ASV palīdzību Kubai iegūt neatkarību no Spānijas, un laika gaitā tas kļuva populārs arī ASV un citās valstīs. Kubā kopš 1960. gada ASV embargo dēļ Coca Cola kolas vietā kubieši izmanto vietējo tuKola kolu.
Mūsdienās kokteilis vieglās receptes un galveno sastāvdaļu mazo izmaksu dēļ ir kļuvis par vienu no populārākajiem alkoholiskajiem kokteiļiem pasaulē. Ruma ražotājs Bacardi pat uzskata, ka šis kokteilis ir otrais populārākais kokteilis pasaulē.
Cietais rieksts 4
"Cietais rieksts 4" (en) ir 2007. gada ASV asa sižeta trillera filma, kuras režisors ir Lens Vaismans. Filmā galvenās lomas atveido Brūss Viliss, Džastins Longs, Timotijs Olifents, Mērija Elizabete Vinsteda, Klifs Kērtiss un Megija Kjū. Šī ir ceturtā filma "Cietais rieksts" filmu sērijā.
Filma stāsta par Ņujorkas policistu Džonu Makleinu (Viliss), kuram ir jāaptur kiberteroristi.
Filmas "Cietais rieksts 4" pirmizrāde notika. Filma nopelnīja 388,2 miljonus ASV dolāru, padarot to par visienesīgāko franšīzes filmu. Filma saņēma pārsvarā pozitīvas kritiķu atsauksmes.
Baltu-slāvu valodas
Baltu-slāvu valodas, dažkārt arī baltslāvu valodas, ir pie indoeiropiešu valodu saimes piederošas valodas. Tās ietver baltu un slāvu valodas. Baltu un slāvu valodām ir vairākas lingvistiskas iezīmes, kas nav sastopamas nevienās citās indoeiropiešu valodās, kas norāda uz kopīgas attīstības periodu. Lai gan uzskats par baltu un slāvu valodu vienotību dažkārt ir apstrīdēts (daļēji politisku iemeslu dēļ), indoeiropiešu valodniecības speciālistu vidū ir vispārēja vienprātība klasificēt baltu un slāvu valodas vienā atzarā, nu vairs tikai dažām to kopības iezīmēm paliekot diskutablām.
Baltu-slāvu pirmvaloda ir rekonstruēta, izmantojot salīdzinošo metodi, ņemot vērā visas baltu-slāvu valodu kopīgās fonētiskās un gramatiskās iezīmes.
Kopīgās iezīmes
Uz baltu un slāvu valodu kopību norāda virkne kopīgu fonētisku un gramatisku jauninājumu, kas nav kopīgi ar citām indoeiropiešu valodām. Baltu un slāvu valodās ir arī kopīgi vārdi. Tie vai nu nav atrodami citās indoeiropiešu valodās (izņemot gadījumus, kad tie ir aizgūti), vai arī ir pārmantoti no indoeiropiešu pirmvalodas, bet to nozīme tieši baltu-slāvu valodās ir mainījusies salīdzinājumā ar citām indoeiropiešu valodām. Tas norāda, ka baltu un slāvu valodām ir bijis kopīgs attīstības periods.
Rundāles novada pašvaldības vadītāju uzskaitījums
Šajā uzskaitījumā apkopoti Rundāles novada pašvaldības vadītāji. Rundāles novads tika izveidots 2009. gada 1. jūlijā, apvienojot Rundāles, Svitenes un Viesturu pagasti.
Uzskaitījums
{{legend| gold| Cilvēkiem un zemei |border=1px solid #AAAAAA}}
Atšķiras Madelāni
Atšķiras Madelāni, arī Ačkirkas Madaļāni, ir ciems Preiļu novada Aglonas pagastā. Izvietojies pagasta austrumu daļā 37 km no novada centra Preiļiem, 9 km no pagasta centra Aglonas un 243 km no Rīgas.
Apdzīvotā vieta izvietojusies netālu no autoceļa P62.
Pirms 2009. gadā noslēgtās administratīvi teritoriālās reformas atradās Preiļu rajonā.
Kļaviņš
Kļaviņš (sieviešu dzimtē Kļaviņa) ir latviešu cilmes uzvārds, kas radies no vārda „kļava” pamazināmās formas. Cilvēki ar šo uzvārdu:
Serhio Enao
Serhio Luiss Enao Montoija (es; dzimis ) ir bijušais Kolumbijas šosejas riteņbraucējs.
Ozolciema iela
Ozolciema iela ir viena no ielām Rīgā, Zemgales priekšpilsētā, Ziepniekkalna apkaimē. Tā sākas pie Vienības gatves krustojuma un beidzas pļavās Kazdangas, Misas un Tīruma ielu rajonā. Iela sastāv no 2 braukšanas joslām. Kopējais ielas garums ir 3378 metri, tā ir klāta ar asfalta segumu, posms no krustojuma ar Līvciema ielu ir bez seguma.
Latvijas PSR laikos ielas nosaukums bija Celtnieku iela.
Transports
Pa ielu kursē vairāki Rīgas sabiedriskā transporta maršruti:
Serhio Enao
2018. gada februārī Enao otro reizi pēc kārtas uzvarēja Kolumbijas čempionātā grupas braucienā.
Ozolciema iela
Ielu savienojumi
Ozolciema iela krustojas ar šādām ielām:
Serhio Enao
2022. gadā noslēdza profesionāļa karjeru, kas pēc  komandas izjukšanas nesaņēma atbilstošus līguma piedāvājumus.
Antonio Restelli
Antonio Restelli (it; dzimis 1877. gada jūnijā, miris 1945. gada martā) bija itāļu riteņbraucējs. Startējis 1900. gada vasaras olimpiskajās spēlēs.
Viņš 1900. gada vasaras olimpiskajās spēlēs Parīzē startēja treka riteņbraukšanas sprinta braucienā. Priekšsacīkšu kārtas braucienā viņš ieguva pirmo vietu, arī ceturdaļfināla braucienā viņš ieguva pirmo vietu. bet pusfināla braucienā ieguva otro vietu, fināla kārtai nekvalificējoties.
Čūdari
Apdzīvotā vieta atrodas pie autoceļa A13.
Aļiks Kārkliņš
Aļiks Kārkliņš (dzimis, miris ) bija Latvijas futbolists, futbola treneris.
Hanss Joners
Biogrāfija
20. gadsimta pirmajā pusē bijis viens no vadošajiem Šveices šahistiem. Divpadsmit reizes uzvarējis Šveices šaha čempionātos (1908, 1923, 1928, 1929, 1931, 1932, 1934, 1935, 1937, 1938, 1947, 1950), kļūstot par vistitulētāko Šveices šaha čempionāta dalībnieku. Daudzu starptautisko šaha turnīru laureāts, tajā skaitā 1906. gadā bijis otrais Ostendē (Beļģija), bet 1930. gadā uzvarējis Lepontā (Francija). 1919. gadā simultānspēles seansā uzvarējis toreizējo Pasaules čempionu šahā Emanuelu Laskeru. Šaha turnīros piedalījies līdz 1960. gadiem. 1961. gadā Amsterdamā bijis 8. vietā pirmajā kompānijas IBM rīkotajā šaha festivālā, bet 1962. gadā ieņēmis 6. vietu senioru turnīrā Cīrihē. No 1914. līdz 1971. gadam vadījis šaha nodaļu Cīrihes laikrakstā Neuen Zürcher Zeitung.
Par panākumiem turnīros FIDE 1950. gadā Joneram kā vienam no pirmajiem piešķīrusi starptautiskā meistara (IM) nosaukumu.
Pēc profesijas bijis mūziķis — vijolnieks. Jaunībā spēlējis simfoniskajā orķestrī, vēlāk bijis profesors Cīrihes konservatorijā. Arī viņa vecākais brālis Pauls Joners ir bijis vijolnieks un šaha meistars.
Šaha kompozīcija
Atrisinājums:
1. Td4! (draud Dd3 ar matu)
un tagad '''1. ...Txd4 2. Zf1''' ar matu
vai '''1. ...Zf5 2. Lg5''' ar matu
vai '''1. ...Lf5 2. Dh6''' ar matu
vai '''1. ...Tf5 2. Zg4''' ar matu
Ivars Cinkuss
Ivars Cinkuss (dzimis 1969. gada 15. jūlijā Rīgā) ir latviešu diriģents.
Amatu apguvis Emīla Dārziņa mūzikas skolas kora klasē pie Kriša Deķa un Jura Kokara (absolvējis 1987. gadā), Jāzepa Vītola Latvijas Mūzikas akadēmijā profesora Edgara Račevska diriģēšanas klasē (absolvējis 1992. gadā, prof. bakalaura grāds kordiriģēšanā), kā arī Vestminsteras kora koledžā (Westminster Choir College), Prinstonā, ASV — muzikoloģijas, mūzikas vēstures un diriģēšanas studijas profesora Džozefa Flammerfelta (Joseph Flummerfelt) klasē (absolvējis 1995. gadā, maģistra grāds mūzikā).
Tēmu Puki
Tēmu Puki (fi, dzimis ) ir somu futbolists, spēlē uzbrucēja pozīcijā. Pašlaik (2023) Puki pārstāv MLS komandu Minesotas "United" un Somijas futbola izlasi.
Ivars Cinkuss
Diriģenta darbība
Ivars Cinkuss ir Rīgas Tehniskās universitātes vīru kora "Gaudeamus" (no 1996. gada) un SIA "Latvija Statoil" jauktā kora "Cantus Fortis" (no 2007. gada) mākslinieciskais vadītājs, Vispārējo latviešu Dziesmu svētku virsdiriģents no 2003. gada, Ventspils pilsētas un rajona koru un Rīgas vīru koru virsdiriģents. No 2002. līdz 2013. gadam bijis Collegium Vocale Ventspils /kamerkoris Ventspils/ mākslinieciskais vadītājs, iestudējot un atskaņojot vairāk kā 35 dažādas programmas, sadarbībā ar Liepājas Simfonisko orķestri, Latvijas Nacionālo simfonisko orķestri, baroka orķestri "Collegium Musicum Rīga" u.c.
Tēmu Puki
Karjera
Savu karjeru Puki sāka Somijā, bet 2008. gadā pievienojās La Liga komandai Sevilla FC. La Liga Puki aizvadīja vienu spēli, pārsvarā spēlējot rezerves komandā Sevilla Atletico. 2010. gadā Puki atgriezās Somijā un pievienojās Helsinku HJK. 2011. gada augustā HJK aizvadīja Eiropas līgas kvalifikācijas spēli pret Gelzenkirhenes "Schalke 04", kur divās spēlēs guva trīs vārtus. Puki pievienojās Schalke 04. 2013. gadā Puki pievienojās Skotijas Premjerlīgas komandai Glāzgovas "Celtic", kur kļuva par čempionu. Nākamajā sezonā Puki pievienojās Dānijas Superlīgas komandai Brøndby. 2018. gadā Puki beidzās līgums ar Brøndby un viņš pievienojās Anglijas čempionāta komandai Norwich City. Savā pirmajā sezonā Puki kļuva par līgas čempionu un labāko vārtu guvēju, kā arī kļuva par sezonas labāko spēlētāju. Savā pirmajā spēlē Anglijas Premjerlīgā Pukki guva vārtus pret Liverpool FC, bet nākamajā spēlē guva trīs vārtus 3–1 uzvarā pār Newcastle United.
Ivars Cinkuss
Diriģenta darbība
Viesdiriģenta statusā strādājis arī ar Valsts Akadēmisko kori "Latvija", Liepājas simfonisko orķestri, "Collegium Musicum Rīga", kamerorķestri "Rīgas kamermūziķi" un Latvijas filharmonijas kamerorķestri.
Tēmu Puki
Karjera
2023. gada jūnijā parakstīja līgumu ar MLS komandu Minesotas "United".
Ivars Cinkuss
Diriģenta darbība
No 1996. līdz 1998. vadījis Rīgas Doma zēnu kori. Strādājot par Latvijas Radio kora mākslinieku no 1998. līdz 2004. gadam, Ivara vadībā izveidotas un ierakstītas vairākas senās mūzikas programmas, ar kurām papildināti radio fondi.
Tēmu Puki
Karjera
Somijas futbola izlases sastāvā debitēja pret Japānu.
2021. gada oktobrī guva savus 33. vārtus Somijas izlases labā, apsteidzot Jari Litmanenu kā visu laiku rezultatīvāko izlases spēlētāju.
Ivars Cinkuss
Diriģenta darbība
Tandēmā ar Airu Birziņu Ivars Cinkuss bijis XXIII Vispārējo latviešu Dziesmu un XIII Deju svētku Atklāšanas koncerta "Teiksma par latvieti" un XXV Vispārējo latviešu Dziesmu un XV Deju svētku Noslēguma koncerta "Līgo" mākslinieciskais vadītājs.
Dags Vīts
Daglass Denjels Veits (en; dzimis Vorenā, Mičiganas štatā, ASV) ir bijušais amerikāņu hokejists, spēlējis centra uzbrucēja pozīcijā, bijis ASV hokeja izlases dalībnieks.
Ivars Cinkuss
Diriģenta darbība
Starp pēdējo gadu nozīmīgākajām diriģenta interpretācijām minamas:
Tēmu Puki
Sasniegumi
HJK
Dags Vīts
Spēlētāja karjera
1990. gada NHL draftā viņu Ņujorkas "Rangers" izraudzījās ar kopējo 34. kārtas numuru. 19 gadus ilgās profesionāļa karjeras laikā D. Vīts spēlējis Ņujorkas "Rangers", Edmontonas "Oilers", Karolīnas "Hurricanes", Anahaimas "Ducks", Sentluisas "Blues" un Ņujorkas "Islanders" klubu sastāvos.
Ivars Cinkuss
Teatrālā darbība
Laika gaitā Ivars attīstījis teatrālās dotības, iesaistoties vairāk kā 10 dažādos muzikāli un dramatiski teatrālos projektos, piemēram, Baņutas Rubesas "Glābšanās no Trojas", kura tika izrādīta Liepājas Karostas pludmalē, kameroperā "Pilots", Latvijas Nacionālajā operā, Viestura Kairiša iestudētajos "Mērnieku laikos" Latvijas Nacionālajā teātrī u.c., strādājot pie dažādiem režisoriem, piemēram., Dž. Dž. Džilindžera, Mihaila Gruzdova, Daces Micānes Zālītes, Ketijas Boidas (Skotija) u.c.
Vokālista darbība
Ivara Cinkusa profesionālā dzīve cieši saistīta arī ar vokālista darbību, izpildot žanriski un laikmetīgi daudzveidīgas baritona solo partijas. No 2008. gada Ivars darbojas arī folkloras un etnomūzikas žanrā, esot apvienības "Trio Šmite Kārkle Cinkuss" sastāvā.
Pedagoģiskā darbība
I. Cinkuss strādā arī kā vokālais pedagogs, no 1995.-1998. gadam vadot Vokālo nodaļu Rīgas Doma kora skolā, strādājot Ventspils mūzikas skolā, kā arī privāti darbojoties ar audzēkņiem. Ivars ir bieži aicināts lektors meistarklasēs un semināros Latvijā, Vācijā, Anglijā, Zviedrijā, ASV, Kanādā, Austrālijā u.c., uzstājoties un runājot par latviešu koru kultūras vēsturi un attīstību, vokālo fonētiku, kora literatūras un stilistikas jautājumiem.
Apbalvojumi
Par spilgtu un radošu devumu Latvijas kora mākslā — Henrija Persela operas "Didona un Enejs" iestudējumu Venstpilī un vīru koru kustības popularizēšanu — Ivars Cinkuss 2006. gadā ir apbalvots ar Latvijas Kultūras ministrijas un Rīgas domes Gada balvām.
Dags Vīts
Spēlētāja karjera
ASV izlases sastāvā startējis trijos Pasaules čempionātos (1993, 1994, 2005) un trijās Olimpiskajās spēlēs (1998, 2002, 2006). 2002. gada Soltleiksitijas Olimpiskajās spēlēs tika izcīnīta sudraba medaļa.
Coccosteus cuspidatus
Coccosteus cuspidatus ir kokkosteīdu artrodiru suga. Tās pārstāvji dzīvoja vidusdevonā, eifela laikmetā (narvas svīta). Sugu 1841. gadā pirmo reizi aprakstīja skotu ģeologs Hags Millers. Sugas lektotips ir vidējais muguras kauls (MD), kas tika atrasts Skotijā pie Kromertas pilsētas vidējos senajos sarkanajos smilšakmeņos (Middle Old Red Sandstone). Nosaukums Coccosteus cuspidatus nozīmē smailais kokkostejs (no vidējā muguras kaula smailā aizmugurējā gala). Suga bija izplatīta Skotijā un Orkneju salās vidējo seno sarkano smilšakmeņu nogulumos, kā arī Igaunijā Gorodenkas upes krastos un Verskas urbumā narvas svītas nogulumos.
Apraksts
Sugu pārstāv vidēja izmēra zivis. Pieaugušie īpatņi sasniedz 40 cm garumu. Mugurpusē galvas vairogs sastāda 18% no kopējā garuma; vidējais muguras kauls (MD) 21% no kopējā garuma. Bruņu ornamentējumu veido pauguriņi, kas caurmērā vienmērīgi izkaisīti pa galvas vairoga un vidukļa bruņām, taču tam ir izteikta tendence koncentrēties galvas vairoga kaulu augšanas centros. Uz galvas vairoga pauguriņi parasti ir mazāki šajos centros, nekā gar malām, kur tie var būt izteikti reti vai pat atsevišķiem īpatņiem to vispār var nebūt. Ļoti lieli un kanālu atveru iekļauti pauguriņi ir uz rostrālo un preorbitālo kaulu lejupejošajām laminām, uz aizdeguna kaula un uz starpdeguna kaula priekšējās apakšējās laminas. Ļoti mazi pauguriņi klāj aizdeguna kaula deguna iedobju virsmas un starpdeguna kaula starpdeguna izaugumu. Priekšējās sānu plātnes priekšējā augšupejošā lamina ir ar lieliem, saplacinātiem zobiņiem, kas vērsti uz leju un uz āru, un sānos klāti ar sekundāriem pauguriņiem. No bruņām brīvā aizmugurējā ķermeņa daļa priekšpusē ir klāta ar sīkām zvīņām.
Tēmu Puki
Sasniegumi
Celtic
Brøndby IF
Norwich City
Individuālie sasniegumi
Cietākais rieksts
"Cietākais rieksts" (en) ir 2013. gada ASV asa sižeta trillera filma, kuras režisors ir Džons Mūrs. Filmā galvenās lomas atveido Brūss Viliss, Džejs Kurtnijs, Sebastians Kohs, Jūlija Snigira, Raša Bukvičs, Kouls Hausers, Amaurijs Nolasko un Sergejs Kolesņikovs. Šī ir piektā un pēdējā filma "Cietais rieksts" filmu sērijā, tā kā Viliss 2022. gadā paziņoja par aktiera karjeras beigām.
Filma stāsta par Džonu Makleinu (Viliss), kuram ir jādodas uz Krieviju, lai atbrīvotu savu dēlu, CIP aģentu, no cietuma.
Filmas "Cietākais rieksts" pirmizrāde notika. Filma guva finansiālus panākumus, tomēr saņēma sliktas kritiķu atsauksmes.
Lielsalas
Lielsalas (agrāk arī Raķupe, Morici) ir ciems Talsu novada Valdgales pagastā. Izvietojies Raķupes kreisajā krastā Salas purva ziemeļaustrumu malā 11 km no pagasta centra Pūņās, 23 km no novada domes Talsos un 140 km no Rīgas.
Apdzīvotā vieta izveidojusies 1960. gados kā Salas purva kūdras izstrādes darbinieku ciemats (Slokas kūdras fabrikas iecirknis). Lielsalās atrodas veikals; kūdras ieguvi veic SIA “Pindstrup Latvia”.
2018. gada 17. jūlijā kūdras ieguves vietā izcēlās paaugstinātas bīstamības ugunsgrēks. Vēlāk uguns izplatījās vairāku simtu hektāru platībā, cieta arī tuvumā esošie meži.
Iedzīvotāju skaita izmaiņas
Esošajās robežās, pēc CSP un OSP datiem.
Jevgeņijs Mikrins
Jevgeņijs Mikrins (Евгений Анатольевич Микрин; dzimis, miris ) bija Krievijas zinātnieks, inženieris, raķešu un kosmiskās tehnikas konstrukors, Krievijas Zinātņu akadēmijas akadēmiķis. Mikrins bija raķešu un kosmiskās tehnikas uzņēmuma RKK Energija ģenerālkonstruktors, kā arī Krievijas pilotējamo kosmisko programmu ģenerālkonstruktors.
Jevgeņijs Mikrins piedzima 1955. gada 15. oktobrī Ļipeckas apgabala Ļebedjaņā. 1973. gadā Jevgeņijs beidza vidusskolu ar zelta medaļu un tajā pašā gadā iestājās Baumana Maskavas Augstākajā Tehniskajā skolā. 1979. gadā viņš absolvēja augstskolu specialitātē "inženieris mehāniķis". Pēc tam Mikrins strādāja Lavočkina NPO. 1981. gadā viņš pārgāja darbā uz RKK Energija, nodaļā, kas izstrādāja kosmisko aparātu vadības sistēmas. Nepārtraucot darbu, 1984. gadā Maskavas Elektroniskās mašīnbūves institūta viņš ieguva specialitāti "inženieris matemātiķis".
1980. gadu otrajā pusē Jevgeņijs Mikrins piedalījās kosmiskās transporta sistēmas Energija — Buran apvienotās dzinējsistēmas vadības programmatūras izveidē. 1990. gadā Mikrins aizstāvēja disertāciju tehnisko zinātņu kandidāta pakāpi. 2001. gadā viņš aizstāvēja doktora disertāciju.
1990. gadu vidū sākās sadarbība ar ASV par Starptautiskās kosmosa stacijas (SKS) izveidi. Mikrina vadībā un tiešā dalībā tika izstrādāta programmatūra SKS Krievijas moduļiem: Zarja (1995 – 1998), Zvezda (1995 – 2000), Pirs (1995 – 2002), Poisk (2007 – 2009 gadi) un Rassvet (2007 – 2010), Nauka (2007 – 2013). Vadības sistēmas tika izstrādātas arī Eiropas kravas kuģim ATV (1999 – 2008), sakaru pavadoņiem Jamal-100 un Jamal-200 (1994 – 2003), Zemes tālizpētes pavadonim BelKA (2004 – 2006) un Krievijas Aizsardzības ministrijas kosmiskajiem aparātiem. Ciparu vadības sistēma tika izstrādāta kravas kuģim Progress M-M un kosmosa kuģim Sojuz TMA-M (2002 – 2010).
2006. gadā Jevgeņijs Mikrins kļuva par Krievijas Zinātņu akadēmijas (KZA) korespondētājlocekli. 2007. gadā viņš kļuva par RKK Energija ģenerālkonstruktora pirmo vietnieku, 2010. gadā – par RKK Energija un kosmisko aparātu vadības un zemes vadības kompleksu sistēmu galveno konstruktoru. 2011. gadā Mikrins kļuva par KZA akadēmiķi. 2015. gadā Mikrins kļuva par RKK Energija ģenerālkonstruktoru un tika iecelts par Krievijas pilotējamo kosmisko programmu ģenerālkonstruktoru. Viņš vadīja valsts raķešu un kosmoiskās nozares Galveno konstruktoru padomi, vadīja SKS Krievijas segmenta darbu.
2020. gada 15. aprīlī tika paziņots, ka Jevgeņijam Mikrinam ir konstatēta COVID-19 infekcija. Sākotnēji viņam klīniski simptomi neizpaudās, un viņš palika mājās pašizolācijā. Vēlāk viņam pasliktinājās veselība, un viņš tika pārvests uz slimnīcu Maskavā. 5. maijā Jevgeņijs Mikrins mira.
Vasiliški
Vasiliški ir ciems Baltinavas novadā. Atrodas novada rietumu daļā 11 km no novada centra Baltinavas un 267 km no Rīgas.
Apdzīvotā vieta atrodas pie autoceļa V474.
Ļūdikas
Apdzīvotā vieta atrodas nomaļus no valsts autoceļiem.
Īdeņa
Īdeņa ir ciems Rēzeknes novada Nagļu pagastā. Atrodas pagasta rietumu daļā 9 km no pagasta centra Nagļiem, 36 km no novada centra Rēzeknes un 175 km no Rīgas.
Apdzīvotā vieta atrodas pie vietējā autoceļa V592 (Varakļāni_Nagļi_Žogoti), Maltas upes krastā. Tā ir sens zvejnieku ciems pie Lubāna ezera, saglabājusies vēsturiskā apbūve – mājas izvietojušās gar stāvo ezera krastu, jo satiksmei un zvejai galvenokārt tikušas izmantotas laivas.
Īdeņas ciema kapsētā atrodas Svētā Krusta Romas katoļu kapela, kas ir Rīgas metropolijas Rēzeknes-Aglonas diecēzes draudzes dievnams.
Zemnieku saimniecībā "Zvejnieki", kas piedāvā arī viesu mājas pakalpojumus , iekārtots Nagļu pagasta tūrisma informācijas punkts.
Ciema teritorijā iepriekš pastāvējušie dabas liegumi Īdiņas (Īdeņas) purvs, Īdeņas-Kvāpānu dīķi kopš 2009.gada ietilpst dabas liegumā Lubāna mitrājs. Īdeņas-Kvāpānu dīķi ir iecienīta putnu novērošanas vieta.
Ciema teritorijā atrodas divi arheoloģiskie pieminekļi:
Cecerski
Apdzīvotā vieta izvietojusies pie autoceļa V762, Pakaļņa ezera krastā.
Matiass Brendls
Matiass Brendls (de; dzimis ) ir profesionāls Austrijas šosejas riteņbraucējs, kurš pārstāv UCI profesionālo kontinentālo komandu .
Karjera
2012. gadā viņš pārstāvēja , bet nākamajā sezonā pievienojās .
Brendls ir daudzkārtējs Austrijas čempions individuālajā braucienā. 2014. gada oktobrī viņš sekoja sava aģenta Tonija Romingera pēdās, uzstādot jaunu stundas rekordu, pārspējot iepriekšējo rezultātu, kuru mēnesi iepriekš uzstādīja 43 gadus vecais Jenss Foigts, saskaņā ar jūnijā UCI ieviestajām izmaiņām, kas atļāva izmantot modernus treka iedzīšanas braucienu velosipēdus. Rekords noturējās līdz 2015. gada 8. februārim, kad to pārspēja Austrālijas sportists Roans Deniss.
2016. gada augustā parakstīja līgumu ar . 2019. gada sezonu Brendls sāka  komandā.
Vērmanis un dēls
Vēsture
Uzņēmuma dibinātājs bija Melngalvju biedrības vecākais un Lielās ģildes loceklis Kristiāns Heinrihs (I) Vērmanis (1737—1813), kurš 1763. gadā ieradās no Lībekas un kļuva par partneri tirdzniecības kompānijās Krupp & Wöhrmann un Wöhrmann & Detenhoff, vēlāk izveidoja savu tirdzniecības namu "Vērmanis un dēls" (Wöhrmann & Sohn). 1804. gadā viņa jaunākais dēls Johans Kristofs Vērmanis (1784—1843) pārņēma tēva tirdzniecības un finanšu uzņēmumu un izveidoja vairākas fabrikas Rīgā un tekstilfabriku Sindi muižā (Zintenhof) pie Pērnavas. 1832. gadā J.K. Vērmanis kopā ar angļu firmu "Hunt and Hill" modernizēja kokzāģētavu (Wöhrmanns Dampf-Sägemühle) Sarkandaugavā. 1842. gadā firma pilnībā pārgāja Vērmaņa uzņēmuma īpašumā, tolaik uzņēmumā strādāja 60 strādnieki, un tā gada apgrozījums sasniedza 150 000 rubļu. Pēc J. K. Vērmaņa nāves īpašumus pārņēma viņa dēls Kristiāns Heinrihs IV Vērmanis (1814—1874), kurš Tvaika ielā Sarkandaugavas apkaimē nodibināja tēraudlietuvi (Eisengießerei) un mašīnrūpnīcu. 1874. gadā kokzāģētavā strādāja 500 strādnieki, bet tā apgrozījums sasniedza 1 000 000 rubļu.
Vērmaņa mašīnbūves rūpnīcas patentētā kuļmašīna ieguva balvu 1877. gada izstādē Berlīnē, tolaik tajā strādāja ap 320—360 strādnieku. 1881. gadā kokzāģētavā izcēlās liels ugunsgrēks, kas iznīcināja lielāko daļa ražotnes. Uzņēmuma īpašnieki bija spiesti pārdot gandrīz bankrotējošo fabriku vācu firmai "Šaje". Savukārt 1888. gadā bankrotēja Vērmaņa mašīnbūves rūpnīca, uz tās bāzes izveidojās Rozenkranca mašīnfabrika, Felzera mašīnfabrika, Langes un Skujes firmas.
Doneckas starptautiskā lidosta
Doneckas Sergeja Prokofjeva starptautiskā lidosta (uk; IATA: DOK, ICAO: UKCC) bija lidosta 10 kilometrus uz ziemeļrietumiem no Doneckas Ukrainā, kas tika iznīcināta 2014. gadā Donbasa karā. Tā tika uzbūvēta 20. gadsimta 40. un 50. gados, vēlāk pārbūvēta 1973. gadā un vēlreiz no 2011. līdz 2012. gadam. Lidosta bija nosaukta 20. gadsimta komponista Sergeja Prokofjeva vārdā, kas dzimis Doneckas apgabalā.
Attīstība kopš 1990. gadiem
1990. gados Doneckas lidosta pieredzēja vairākus kriminālus incidentus. 1996. gada 3. novembrī, brīdī, kad pasažieri izkāpa, slepkavu grupa atklāja uguni pret lidmašīnu, kurā atradās vietējais uzņēmējs Jevhens Ščerbans. Ščerbans un sieva tika nogalināti, kopā ar viņiem bojā gāja lidostas tehniķis un lidmašīnas lidojuma inženieris.
Saskaņā ar Doneckas programmu Euro 2012 vajadzībām, 2011. gadā Ukrainas celtniecības uzņēmums "Altcom" uzbūvēja jaunu termināli, kuru projektēja Horvātijas inženieri. Lidostā atradās lidsabiedrības Donbassaero galvenā mītne, bet 2013. gada janvārī tā pārtrauca darbību.
2014.—2015. gada konflikts
2014. gada 26. maijā lidostai uzbruka prokrieviskie kaujinieki un pārņēma kontroli drīz pēc tam, kad vēlēšanās uzvarēja jaunais prezidents Petro Porošenko. Ukrainas spēki veica uzbrukumus no gaisa, lai atgūtu kontroli. Tika ziņots par 2 civiliedzīvotāju un 38 kaujinieku nāvi, bet Ukrainas spēki pārņēma kontroli pār lidostu.
Kara dēļ lidosta vairs nav atsākusi darbību. Kaujas gaitā smagi ir cietis lidostas terminālis.
2014. gada 1. oktobrī prokrieviskie kaujinieki mēģināja atkal iegūt kontroli pār lidostu. Ukrainas pretterorisma operācijas spēki ziņoja, ka šajā vakarā uzbrukumi tika atvairīti. Tika iznīcināts T-64 tanks un nogalināti septiņi kaujinieki. Tomēr Associated Press reportieris Doneckā norādīja, ka ir vairākas pazīmes, ka valdība jau ir zaudējusi kontroli pār lidostu. Kaujinieku līderis Aleksandrs Zaharčenko teica, ka "95%" ir viņu kontrolē.
Galvenā termināļa ēka un kontroles tornis ir sagrauti cīņu rezultātā, kas notika 2014. gada oktobra sākumā.
2015. gada 17. janvārī tika ziņots, ka prokrieviskie kaujinieki pēc ilgstošām cīņām pilnībā pārņēma kontroli pār lidostu. Dienu vēlāk tika ziņots, ka valdības spēki vienas nakts operācijas laikā pārņēmuši gandrīz visas pēdējās nedēļās zaudētās teritorijas. 21. janvārī Ukrainas spēki atzina lidostas nokļūšanu pilnā separātistu kontrolē.
Peorija
Peorija (en) ir pilsēta ASV, Ilinoisas štatā. 2020. gadā Peorijā dzīvoja 113 150 iedzīvotāji. Pilsēta atrodas Ilinoisas upes krastos.
Zvejsola
Zvejsola ir ciems Rēzeknes novada Nagļu pagastā. Atrodas pagasta rietumu daļā 5 km no pagasta centra Nagļiem, 35 km no novada centra Rēzeknes un 172 km no Rīgas. Ap ciemu — akciju sabiedrības "Nagļi" zivju dīķi.
Ciema teritorijā atrodas valsts nozīmes arheoloģiskais piemineklis - Zvejsalu apmetne.
Austrālijas regbija izlase
Austrālijas regbija izlase ir komanda, kas pārstāv Austrāliju starptautiskās regbija spēlēs. Austrālijas izlase ir divas reizes izcīnījusi Pasaules kausu. 2019. gada oktobrī izlase ieņēma septīto vietu IRB Pasaules rangā.
Pirmo oficiālo starptautisko spēli Austrālijas izlase aizvadīja pret Britu salu izlasi, šajā spēlē tika uzvarēts ar 13:3.
Jihlavas "Vysočina"
Jihlavas "Vysočina" (cs) ir Čehijas futbola klubs no Jihlavas. Klubs ir dibināts 1948. gadā kā PAL Jihlava. Laika gaitā vairākkārt mainījis nosaukumu, pašreizējais nosaukums ir kopš 2000. gada. Pašlaik spēlē Čehijas futbola otrajā līmenī — Nacionālajā futbola līgā. Mājas spēles aizvada Jirāskovas ielas stadionā, kura ietiplība ir 4500 vietu. Lielāko daļu savas vēstures klubs pavadījis zemākajās līgās, pirmo reizi Čehijas 1. līgā iekļuva 2005. gadā. Augstākais sasniegums — 8. vieta 2013.–2014. gada sezonā.
No 2016. līdz 2018. gadam komandu pārstāvēja Latvijas izlases futbolists Dāvis Ikaunieks, kas sākumā tika īrēts no Virslīgas kluba FK Liepāja, vēlāk spēlēja uz pastāvīga līguma pamata.
Užice
Užice (sr, sh, ) ir pilsēta Serbijas rietumos. 2011. gadā pilsētā dzīvoja 59,7 tūkstoši iedzīvotāju. Tas ir Zlatiboras apgabala administratīvais centrs.
Mazās Lietuvas enciklopēdija
Mazās Lietuvas enciklopēdija (saīsinājumā MLE; lt) ir vispārēja, Mazajai Lietuvai veltīta enciklopēdija lietuviešu valodā. Enciklopēdijas izdevējs ir Zinātnes un enciklopēdiju izdošanas centrs (Mokslo ir enciklopedijų leidybos centras). MLE redakcija sāka darbu 2000. gadā. Patlaban izdoti 4 sējumi, kuru ap 3000 lappusēs ir vairāk nekā 20 000 šķirkļu. Enciklopēdijas elektronisko versiju atvēra 2020. gadā.
Dabari
Dabari ir ciems Turku pagastā, Līvānu novadā. Atrodas 176 km attālumā no Rīgas.
Luksora
Luksora (, al-Uqṣur) ir pilsēta Ēģiptes dienvidos, Nīlas austrumu krastā un Luksoras muhāfazas administratīvais centrs. Ar vairāk kā 500 000 iedzīvotāju 2012. gadā tā ir septītā lielākā Ēģiptes pilsēta, pilsētas platība ir 416 kvadrātkilometri. Luksora atrodas 700 kilometru attālumā no Ēģiptes galvaspilsētas Kairas.
Pateicoties nozīmīgajam arheoloģiskajam mantojumam, pilsēta ir nozīmīgs tūrisma galamērķis, lielākajai daļai iedzīvotāju galvenais ienākumu avots ir tūrisms. Luksorā un tās apkārtnē atrodas vieni no visnozīmīgākajiem arheoloģiskie atradumiem visā Ēģiptē, kas ļauj šo vietu saukt par „varenāko muzeju zem klajas debess”.
1550. gadā p.m.ē. Luksora bija Senās Ēģiptes galvaspilsēta. Tajā laikā pilsētas nosaukums bija Vaset. Vēlāk grieķi šo pilsētu nosauca par Tēbām, pēc asociācijām ar kādu no Grieķijas pilsētām. Mūsdienu nosaukums Luksora tika dots no arābu valodas un tas nozīmē ”Pils ar 1000 durvīm”.
2013. gada 26. februārī Luksorā notika lielākā gaisa balona traģēdija pasaules vēsturē. Gaisa balons 300 metru augstumā aizdegās un eksplodēja. No kopējās 21 cilvēka grupas, bojā gāja 19 cilvēki, bet gaisa balona pilots un viens no tūristiem izdzīvoja. Bojāgājušo vidū bija deviņi tūristi no Honkongas, četri no Japānas, divi no Lielbritānijas un Francijas, viens no Ungārijas un viens Ēģiptes pilsonis.
Meteor-M № 2
Meteor-M № 2 (Метеор-М № 2) ir Krievijas Meteor-M sērijas meteoroloģiskais pavadonis. Tas orbītā tika palaists 2014. gada jūlijā.
Pavadonis tika izgatavots uzņēmumā NPP VNIIEM pēc Roskosmos un Rosgidromet pasūtījuma.
2015. gada 8. aprīlī Meteor-M № 2 tika nodots ekspluatācijā.
2019. gada 26. jūlijā tika publicēta ziņa, ka Meteor-M № 2 nedarbojas divi sekundāri instrumenti: mikroviļņu radiometrs MTVZA-GJa atmosfēras temperatūras un mitruma mērīšanai un radiolokācijas komplekss Severjanin-M. Savukārt galvenais instruments multispektrālā skenējošā iekārta MSU-GS, kā arī infrasarkanais Furjē spektrometrs darbojas normāli. 2019. gada 3. augustā pavadonim sabojājās orientācijas sistēma. Vēlāk tā darbība tika atjaunota.
2021. gada 29. aprīlī Meteor-M № 2 sabojājās orientācijas sistēma. 4. maijā tika paziņots, ka pavadonis atkal darbojas normāli.
Dizijs Gilespijs
Dizijs Gilespijs (en; īstajā vārdā Džons Birks Žillespijs; dzimis 1917. gada 21. oktobrī, Širovā, Dienvidkarolīnā; miris 1993. gada 6. janvārī, Inglvudā, Ņūdžersijā) bija amerikāņu mūziķis, džeza virtuozais trompetists, vokālists, komponists, aranžētājs, ansambļu un orķestru vadītājs, mūsdienu improvizācijas džeza dibinātājs.
Oskars Lindberjs
Oskars Lindberjs (sv, dzimis ) ir Zviedrijas hokejists, spēlē uzbrucēja pozīcijā. Pašlaik (2023) Lindberjs pārstāv NL klubu SC Bern. Lindberju 2010. gada NHL draftā ar kopējo 57. numuru, 2. kārtā izvēlējās Fīniksas "Coyotes".
Karjera
Savas karjeras sākumā četras sezonas pavadījis Zviedrijas Elitsērijas kluba Skellefteå AIK sastāvā. 2011. gadā Lindberjs tika aizmainīts uz Ņujorkas "Rangers". 2013. gadā pievienojies AHL klubam Hartfordas "Wolf Pack". "Rangers" sastāvā debitējis. Nākamās divas sezonas aizvadījis "Rangers" komandā. 2017. gada jūlijā Lindberjs parakstīja līgumu ar Vegasas "Golden Knights". 2019. gadā viņš tika aizmainīts uz Otavas "Senators". 2019—2020. gada sezonu pavadījis Šveices Nacionālās līgas komandas EV Zug sastāvā. Kopš 2020. gada spēlē KHL komandā Maskavas "Dinamo".
Zviedrijas hokeja izlases sastāvā Lindbejs ir piedalījies 2013. un 2017. gada Pasaules čempionātā, abas reizes izcīnot pirmo vietu.
Ture
Ture var būt:
Siens
Siens ir rupja lopbarība, ko veido nopļauti, pēc tam izžāvēti zālaugu stublāji. Ūdens daudzums sienā ir mazāks par 20%. Lopbarībā sienu pārsvarā izmanto ziemas sezonā, kad zaļbarība nav pieejama. Siens tiek pļauts tad, kad pļavas zālaugi ir izauguši līdz vēlamajam garumam, un laika apstākļi ir piemēroti siena novākšanai. Pēc nopļaušanas tam parasti ļauj pilnībā izžūt, pēc tam siens tiek presēts rulonos vai ķīpās, bet tradicionāli ticis krauts un žāvēts siena zārdos.
Lopbarībā izmanto arī skābsienu, to gatavojot zālaugi netiek žāvēti, bet gan iekonservēti hermētiski noslēgtā vidē pienskābajai rūgšanai.
Armans Mikaeljans
Armans Mikaeljans (hy; dzimis Erevānā) ir Armēnijas starptautiskais lielmeistars šahā (2017).
Kardināla cepure
Kardināla cepure ir kardināla apģērba elements un viena no kardināla simboliem un identifikācijas zīmēm jeb insignijām.
Armans Mikaeljans
Biogrāfija
Par panākumiem turnīros FIDE 2015. gadā Mikaeljanam piešķīrusi starptautiskā meistara (IM), bet 2017. gadā - starptautiskā lielmeistara (GM) nosaukumu.
Kardināla cepure
Pirmo reizi purpursārto kardināla cepuri, kas bija galero, kardinālam pasniedza pāvests Inocents IV. Sākotnēji tieši cepure simbolizēja kardinālam piešķirto titulu, taču vēlāk viss kardināla liturģiskais tērps kļuva purpursarkanā krāsā, kas kļuva par kardināla simbolu, atgādinot gatavību izliet savas asinis par ticību, aizstāvot Baznīcu.
Cepuru veidi
Laika gaitā kardinālu cepuru formas ir mainījušās, tās ir trīs:
Gaiļezera iela
Ielu savienojumi
Gaiļezera iela krustojas ar šādām ielām:
Francis
Francis var būt:
Lielā krievu enciklopēdija
Lielā krievu enciklopēdija (ru, БСЭ) ir viena no lielākajām krievu valodā izdotajām enciklopēdijām. Tā tika izdota Krievijā vairākos izdevumos no 2004. līdz 2017. gadam.
Luijs IX
Luijs IX (fr, dzimis, miris ) bija Francijas karalis laikā no 1226. gada līdz savai nāvei 1270. gadā. Bija Kapetingu dinastijas pārstāvis. Karaļa amatā nomainīja savu tēvu Luiju VIII. Septītā un Astotā krusta kara vadītājs. Miris Astotā krusta kara laikā pie Tunisas. Viņš ir vienīgais kanonizētais Francijas karalis (1297. gadā kanonizēja pāvests Bonifācijs VIII), viņa vārdā ir nosauktas vairākas apdzīvotas vietas, tai skaitā Sentluisa (ASV).
Nova Sažina
Nova Sažina ir pilsēta Polijas dienvidaustrumos, Piekarpatu vojevodistē uz ziemeļaustrumiem no Žešovas. Pilsēta radusies pie 20. gadsimta trīsdesmitajos gados dibinātās ķīmiskās rūpnīcas. Arī mūsdienās pilsētas galvenais darba devējs ir šī ķīmiskā rūpnīca (Zakłady Chemiczne Organika-Sarzyna), kurā ražo dažādus organiskos savienojumus (herbicīdus, fungicīdus, insekticīdus, epoksīda sveķus, poliesterus).
Nova Sažina ir Olaines sadraudzības pilsēta.
Brožgola
Ciema teritorijā atrodas valsts nozīmes arheoloģiskais piemineklis - Brožagala senkapi (Kara kapi).
Rīgas 86. vidusskola
'''Rīgas 86. vidusskola''' ir skola Rīgā, kurā mācības notiek no 1. līdz 12. klasei. Tā atrodas Ilūkstes ielā 10, Pļavniekos.
Izglītības programmas
2018. gadā skolā tiek īstenota pamatizglītības mazākumtautību programma (21011121), pamatizglītības humanitārā un sociālā virziena mazākumtautību programma (21012121), pamatizglītības matemātikas, dabaszinību un tehnikas virziena mazākumtautību programma (21013121), vispārējās vidējās izglītības matemātikas, dabaszinību un tehnikas virziena programma
Vēsture
Skola dibināta 1981. gadā ar apmācību gan latviešu, gan krievu valodā. Kopš 2010. gada skolas ēkā darbojas arī Jankas Kupalas Rīgas Baltkrievu pamatskola, 2013. gadā pie skolas sienas atklāja piemiņas plāksni Jankam Kupalam.
Bleiks Edvardss
Bleiks Edvardss (en; dzimis Viljams Bleiks Kramps (en), miris ) bija amerikāņu kinorežisors, producents, scenārists un aktieris.
Edvardss savu karjeru uzsāka 1940. gados kā aktieris, bet ātri pievērsās scenāriju un radio sižetu rakstīšanai, kam sekoja producēšana un režijas televīzijā un kino. Viņa zināmākās režisētās filmas ir "Brokastis pie "Tifanija"" (1961), Days of Wine and Roses (1962), "Lielās autosacīkstes" (1965), The Party (1968), "10" (1979), "Viktor, Viktorija" (Victor/Victoria, 1982) un lielu popularitāti ieguvusī "Rozā panteras" filmu sērija ar britu aktieri Pīteru Selersu galvenajā lomā. Lai arī pārsvarā viņš režisēja kinokomēdijas, Edvardss režisējis arī vairākas drāmas, mūziklus un detektīvfilmas. Savas karjeras noslēgumā viņš pievērsās teātra izrāžu režijai, producēšanai un scenāriju rakstīšanai.
Edvardsa režisētā filma "Viktor, Viktorija" (1982) saņēmusi Cēzara balvu "Labākā filma svešvalodā". Par scenāriju šai filmai Edvardss nominēts Amerikas Kinoakadēmijas balvai "Labākais adaptētais scenārijs". 2004. gadā viņš saņēma Kinoakadēmijas goda balvu.
Marjano Rahoja 2. valdība
'''Marjano Rahoja 2. valdība''' ir Spānijas valdība, kas tika izveidota pēc tam, kad karalis Felipe VI nominēja Mariano Rahoju, lai izveidotu valdību pēc 2016. gada Spānijas vispērējām vēlēšanām 26. jūnijā. Pēc 2015. gada vispārējām vēlēšanām pārsvars izrādījās nepārliecinošs un gan Tautas Partija, gan Spānijas Sociālistiskā darba partija nespēja ievēlēt jaunu premjerministru. Šīs domstarpības ilga 314 dienas. Rahojs par premjerministru tika apstiprināts 2016. gada 29. oktobrī un viņš amatā stātās 31. oktobrī. Savukārt viņa valdība tika apstiprināta 4. novembrī. Marjano Rahoja 2. valdība nomainīja viņa paša veidoto 1. valdību.
Valdības sastāvs
Ministru padomi veido no 13 ministri, neieskaitot premjerministru, kā arī vienu premjerministra vietnieku.
{{legend| #00A0DF| Tautas partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Pašreizējie amata ieņēmēji izcelti treknrakstā
Jaja Ture
Jaja Ture (fr; dzimis ) ir Kotdivuāras futbolists, spēlē pussarga pozīcijā, Kotdivuāras futbola izlases dalībnieks.
Karjeru sācis Kotdivuāras klubā ASEC Mimosas. 2001. gadā sācis spēlēt Eiropā, karjeras Eiropā pirmajā pusē spēlējis Beļģijā un Ukrainā. Laikā no 2005. līdz 2006. gadam bijis Grieķijas Olympiacos spēlētājs, pēc tam spēlējis Francijas Monaco. Laikā no 2007. līdz 2010. gadam Ture pārstāvēja Spānijas klubu Barcelona, 2010. gadā Ture pievienojās Anglijas Premjerlīgas klubam Manchester City. Ar Manchester City komandu Ture trīsreiz uzvarēja Premjerlīga. Sava spēlētāja noslēdzošos gadus Ture pavadīja Olympiacos un Ķīnas komandā Qingdao Huanghai.
2021. gada februārī Ture pievienojās Ukrainas Premjerlīgas komandai Doneckas "Olimpik", kā trenera asistents.
Karjeras laikā kļuvis par Kotdivuāras, Grieķijas, divkārtēju Spānijas, Premjerlīgas čempionu, Barcelona sastāvā uzvarēja arī UEFA Čempionu līgā 2008.—2009. gada sezonā. Trīs gadus pēc kārtas tika nosaukts par Āfrikas gada labāko futbolistu (2011, 2012, 2013).
Kotdivuāras izlases sastāvā spēlējis vairākos Āfrikas Nāciju kausa turnīros, kā arī trijos FIFA Pasaules kausa turnīros (,, 2014). Arī viņa brālis Kolo Ture ir futbolists.
Sasniegumi
Olympiacos
Barcelona
Manchester City
Qingdao Huanghai
Kotdivuāra
Individuālie sasniegumi
Pagaidi tikai!
"Pagaidi tikai!" (ru) ir PSRS un Krievijas animācijas seriāls, kas izveidots Sojuzmuļtfiļm animācijas studijā.
Seriāla pirmā sērija iznāca 1969. gadā, pašlaik (2015) pēdējā sērija iznāca 2006. gadā. Seriāls ir par vilku, kas cenšas noķert un apēst zaķi. Seriālā ir vēl dažādi tēli, kas parasti vai nu palīdz, vai arī traucē vilkam īstenot savus plānus. Katrā sērijā ir sava darbības vieta. Populāro frāzi "Pagaidi tikai!" vilks saka, kad viņa plāni noķert zaķi ir izgāzušies. 2012. gadā seriāls iekļauts Krievijas kultūras mantojumā.
Pirmo 18 sēriju vismaz viens no režisoriem bija Vjačeslavs Kotjonočkins, pēdējās divas sērijas ir režisējis viņa dēls Aleksejs Kotjonočkins. 13. sērija tika veltīta tematikai, sērijā piedalījās ar Olimpisko spēļu talismans Miša.
Pēc Dzelzs priekškara krišanas gan krievu, gan rietumu publika pamanīja seriāla līdzību ar amerikāņu animācijas seriāliem, it īpaši ar "Tomu un Džeriju". V. Kotjonočkins atzina, ka viņš ir mācījies no Disney animācijas filmām, it īpaši no "Bembija". Tāpat atzina, ka nebija redzējis nevienu no "Toma un Džerija" sērijām līdz 1987. gadam.
Brendls
Brendls var būt:
Dača
Dača ir ciems Lendžu pagastā, Rēzeknes novadā. Atrodas 257 km attālumā no Rīgas.
Ciema apkārtnē atrodas Viraudas ezers, pasts.
Skrīveru novada pašvaldības vadītāju uzskaitījums
Šajā uzskaitījumā apkopoti Skrīveru novada pašvaldības vadītāji. Skrīveru novads tika izveidots 2009. gada 1. jūlijā, pārveidojot Skrīveru pagastu par novadu.
Petrova (Liepnas pagasts)
Petrova ir ciems Alūksnes novada Liepnas pagastā. Atrodas pagasta centrālajā daļā 3 km no pagasta centra Liepnas, 37 km no novada centra Alūksnes un 238 km no Rīgas.
Apdzīvotā vieta atrodas pie autoceļa V455.
Deutsche Welle
Deutsche Welle, saīsināti DW, ir Vācijā bāzēta raidorganizācija, kura darbojas radio, televīzijas un interneta sfērās. Korporācija veic gan iekšējās, gan ārējās pārraides. DW pārdod savas programmas citām apraides organizācijām visā pasaulē.